nibzard/narodne-novine-full-text-markdown huggingface dataset:
## Prijedlog odluke o osnivanju Ambasade Republike Hrvatske u Rabatu, Kraljevina Maroko

### NN 49/1992 (4.8.1992.), Prijedlog odluke o osnivanju Ambasade Republike Hrvatske u Rabatu, Kraljevina Maroko

# VLADA REPUBLIKE HRVATSKE

Na temelju članka 99. Ustava Republike Hrvatske i članka 10. Zakona
o inozemnim poslovima ("Narodne novine", broj 53/91), Vlada Republike
Hrvatske na sjednici održanoj 4. kolovoza 1992, utvrdila je

## PRIJEDLOG

### odluke o osnivanju Ambasade Republike Hrvatske u Rabatu, Kraljevina Maroko

1. Osniva se Ambasada Republike Hrvatske sa sjedištem u Rabatu Kraljevina
Maroko.

2. Ova odluka stupa na snagu danom donošenja.

Klasa: 018-07/92-02/23

Urbroj : 5030114-92-2

Zagreb, 4. kolovoza 1992.

Predsjednik

**dr. Franjo Gregurić, v. r.**

Ostalo, NN 49/1992-1289
## Pravilnik o kalendaru rada osnovnih škola za 1992/93. školsku godinu

### NN 49/1992 (4.8.1992.), Pravilnik o kalendaru rada osnovnih škola za 1992/93. školsku godinu

# MINISTARSTVO PROSVJETE, KULTURE I ŠPORTA

Na osnovi članka 41. stavka 3. Zakona o osnovnom školstvu ("Narodne
novine", broj 59/90) ministar prosvjete, kulture i športa donosi

## PRAVILNIK

### o kalendaru rada osnovnih škola za 1992/93. školsku godinu

Članak 1.

Ovim se kalendarom utvrđuje početak i svršetak nastavne godine, broj
radnih dana, obrazovna razdoblja i odmoru učenika.

Članak 2.

Školska godina počinje 1. rujna 1992. godine, a završava 31. kolovoza
1993. godine.

Članak 3.

Nastavna godina počinje 1. rujna 1992. godine i završava 18. lipnja
(petodnevni radni tjedan) odnosno 19. lipnja 1993. godine (šestodnevni
radni tjedan).

Nastavna godina može se produljiti i nakon 18. lipnja (petodnevni radni
tjedan) odnosno 19. lipnja 1993: godine (šestodnevni radni tjedan), ako
škola ne ostvari propisani nastavni plan i program i potreban broj nastavnih
radnih dana u smislu članka 5. ovog pravilnika.

Članak 4.

Nastavna godtna se organizira u tri obrazovna razdoblja:

Prvo obrazovno razdoblje počinje 1. rujna i završava 24. prosinca 1992.
godine.

Drugo obrazovno razdoblje počinje 18. siječnja i završava 2. travnja
1993. godine.

Treće obrazovno razdoblje počinje 13. travnja i završava 18. lipnja
(petodnevni radni tjedan) odnosno 19. lipanj 1993. godine (šestodnevni
radni tjedan) osim za učenike VIII. razreda kojima nastava završava 13.
lipnja 1993. godine

Članak 5.

Tijekom školske godine osnovna je škola obvezna ostvariti najmanje 175
nastavnih radnih dana u petodnevnom nastavnom radnom tjednu, odnosno 210
u šestodnevnom.

Članak 6.

Raspored učeničkih odmora:

Zimski odmor učenika poćinje 25. prosinca 1992. godine i završava 17.
siječnja 1993. godine.

Proljetni odmor učenika počinje 5. travnja i završava 12. travnja 1993.
godine.

Ljetni odmor učenika počinje 1. srpnja i završava 31. kolovoza 1993.
godine.

Članak 7.

Organ uprave nadležan za poslove školstva u općini, odnosno u Gradu
Zagrebu može zbog klimatskih, turističkih i drugih opravdanih razloga svojom
odlukom posljednji tjedan zimskog učeničkog odmora prenijeti u drugo obrazovno
razdoblje krajem siječnja ili početkom veljače.

O donošenju odluke iz stavka 1, ovog članka potrebno je pismeno obavijestiti
Ministarstvo prosvjete, kulture i športa.

Članak 8.

Učenici tijekom nastavne godine imaju pravo na dnevne odmore.

Dnevni odmori traju od 5 do 20 minuta, a utvrđuje ih škola prema svom
godišnjem planu i programu rada.

Članak 9.

Ovaj pravilnik stupa na snagu osmog dana od dana objave u "Narodnim
novinama".

Klasa: 602-03/92-01-314

Urbroj: 532-02-6/4-92-02

Zagreb, 3. kolovoza 1992.

Ministar

**mr. Vesna Girardi-Jurkić, v. r.**

Pravilnik, NN 49/1992-1290
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uputa o obrascima za prijavu namjere za gradnju

### NN 49/1992 (4.8.1992.), Uputa o obrascima za prijavu namjere za gradnju

# MINISTARSTVO ZAŠTITE OKOLIŠA, PROSTORNOG UREĐENJA I STAMBENO-KOMUNALNE DJELATNOSTI

Na temelju članka 8. stavak 2. Uredbe o prostornom uređenju u ratom
zahvačenim područjima Republike Hrvatske ("Narodne novine", broj
44/92) ministar zaštite okoliša, prostornog uređenja i stambeno-komunalne
djelatnosti, donosi

## UPUTU

### o obrascima za prijavu namjere za gradnju

1. Prijava namjere za gradnju na području općina utvrđenih u članku
1. stavak 2. Uredbe o prostornom uređenju u ratom zahvačenim područjima
Republike Hrvatske ("Narodne novine", broj 44/92) obavlja se
na obrascima propisanim ovom uputom.

2. Obrasci iz toćke 1. ove upute imaju oznaku O-1 i O-2.

3. Obrasci za prijavu namjere za gradnju su: O-1 Prijava namjere za
gradnju razrušene ili oštećene zgrade (stambene i stambeno-poslovne zgrade
do 500 m korisne površine) 0-2 Prijava namjere za gradnju

4. Oznake, nazivi i sadržaj obrazaca sastavni su dio ove upute.

5. Ova uputa stupa na snagu danom objave u "Narodnim novinama".

Klasa:350-01/92-03/03

Urbroj: 531-04-92-10

Zagreb, 3. kolovoza 1992.

Ministar

**prof. dr. Ivan Cifrić, v. r.**

Uputa, NN 49/1992-1291
## Odluka o graničnoj svoti najnižega mirovinskog primanja od 1. svibnja 1992.

### NN 49/1992 (4.8.1992.), Odluka o graničnoj svoti najnižega mirovinskog primanja od 1. svibnja 1992.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 92. st. 3. i 4. i članka 232. Zakona o mirovinskom
i invalidskom osiguranju ("Narodne novine", br. 26/83, 5/86,
42/87, 34/89, 57/89, 40/90 i 9/91) te članka 8. točke 12. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", br 58/90 i 21/92). Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 28. srpnja
1992, donosi

## ODLUKU

### o graničnoj svoti najnižega mirovinskog primanja od 1. svibnja 1992.

1. Kao granična svota najnižega mirovinskog primanja, radi određivanja
zaštitnog dodatka uz mirovinu, određuje se od 1. svibnja 1992. svota od
8.383. HRD.

2. Kao granična svota najnižega mirovinskog primanja, radi određivanja
zaštitnog dodatka uz mirovinu, ostvarenu prema Zakonu o posebnim uvjetima
za stjecanje mirovine radnika zaposlenih u rudnicima ugljena ("Narodne
novine", br. 41/68 i 20/70) i Zakona o posebnim uvjetima za stjecanje
mirovine radnika zaposlenih u rudnicima ugljena na području Republike Hrvatske
("Narodne novine", broj 40/73), određuje se od 1. svibnja 1992.
svota od 11.017: HRD.

3. Prema graničnoj svoti najnižega mirovinskog primanja iz točke 1.
i 2. ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

4. Ova odluka stupa na snagu osmoga dana od dana objave u 2Narodnim
novinama", a primjenjuje se od 1. svibnja 1992.

Klasa: 140-13/92-01/2559

Urbroj : 341-99-01 /92

Zagreb, 28. srpnja 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 49/1992-1294
## Odluka o visini minimalne mirovine od 1. svibnja 1992.

### NN 49/1992 (4.8.1992.), Odluka o visini minimalne mirovine od 1. svibnja 1992.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 91. stavak 2. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90
i 9/91) i članka 6. točke 12. Statuta Republičkog fonda mirovinskog i invalidskog
osiguranja radnika Hrvatske ("Narodne novine", br. 58/90 i 21/92),
Upravni odbor Republičkog fonda mirovinskog i invalidskog osiguranja radnika
Hrvatske, na sjednici održanoj 28. srpnja 1992, donosi

## ODLUKU

### o visini minimalne mirovine od 1. svibnja 1992.

1. Minimalna mirovina od 1. svibnja 1992. iznosi 12.955.- HRD.

2. Ova odluka stupa na snagu osmoga dana od dana objave u "Narodnim
novinama", a primjenjuje se od 1. svibnja 1992.

Klasa: 140-13/92-01/2559

Urbroj: 341-99-01/92

Zagreb, 28. srpnja 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 49/1992-1295
## Odluka o usklađivanju novčanih naknada za tjelesno oštečenje od 1. svibnja 1992.

### NN 49/1992 (4.8.1992.), Odluka o usklađivanju novčanih naknada za tjelesno oštečenje od 1. svibnja 1992.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90
i 9/91) i članka 8. točke 12. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 58/90 i 21/92),
Upravni odbor Republičkog fonda mirovinskog i invalidskog osiguranja radnika
Hrvatske, na sjednici održanoj 28. srpnja 1992, donosi

## ODLUKU

### o usklađivanju novčanih naknada za tjelesno oštečenje od 1. svibnja 1992.

1. Novčane naknade za tjelesno oštečenje ostvarene do 1. svibnja 1992,
koje su odredene od osnovice koja iznosi 2.050.- HRD i povećane su od 1.
siječnja 1992. za 17,51% prema Odluci o osnovici za određivanje novčanih
naknada za tjelesno oštećenje i usklađivanjem novčanih naknada za tjelesno
oštećenje od 1. siječnja 1992. ("Narodne novine", broj 18/92).
od 1. veljače 1992. za 14,58%, prema Odluci o usklađivanju novčanih naknada
za tjelesno oštečenje od 1. veljače 1992. ("Narodne novine",
broj 28/92), od 1. ožujka 1992. za 8,88%, prema Odluci o usklađivanju novčanih
naknada za tjelesno oštećenje od 1. ožujka 1992. ("Narodne novine",
broj 33/92), od 1. travnja 1992. za 11,4% prema Odluci o usklađivanju novčanih
naknada za tjelesno oštećenje od 1. travnja 1992. ("Narodne novine",
broj 48/92), povećavaju se od 1. svibnja 1992. za 16%.

2. Novčane naknsde za tjelesno oštećenje ostvarene od 1. svibnja 1992.
i poslije toga dana, a koje nisu povečane za 17,51%, 14,58%. 8.88% i 11,4%
povečavaju se od dana ostvarivanja prava za 89.441%.

3. Kao osnovica za usklađivanje novčanih naknada za tjelesno oštećenje
prema točki 1. ove odluke služi svota novćane naknade koja je korisniku
pripadala na dan 1. svibnja 1992, a kao osnovica za usklađivanje novčanih
naknada za tjelesno oštećenje prema točki 2. ove odluke služi svota novčane
naknade određena od osnovice za određivanje novčanih naknada koja je na
dan 1. siječnja 1922. iznosila 2.050. - HRD.

4. Usklađivenje novčanih naknada za tjelesno oštećenje, prema točki
1 i 2. ove odluke, obavit će se po službenoj dužnosti, bez donošenja rješenja.
5. Ova odluka stupa na snagu osmoga dana od dan objave u "Narodnim
novinama". a primjenjuje se od 1. svibnja 1992.

Klasa: 140-13/92-01/2559

Urbroj: 341-99-01/92

Zagreb, 28. srpnja 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 49/1992-1297
## Odluka o usklađivanju doplatka za pomoć i njegu od 1. svibnja 1992.

### NN 49/1992 (4.8.1992.), Odluka o usklađivanju doplatka za pomoć i njegu od 1. svibnja 1992.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 76. stavak 4. i članka 123. Zakona o mirovinskom i
invalidskom osiguranju ("Narodne novine", br. 26/83, 5/86, 42/87,
34/89, 57/89, 40/90 i 9/91) i članka 6. točke 12. Statuta Republičkog fonda
mirovinskog i invalidskog osiguranja radnika Hrvatske ("Narodne novine".
br. 58/90 i 21/92) Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 28. srpnja 1992, donosi

## ODLUKU

### o usklađivanju doplatka za pomoć i njegu od 1. svibnja 1992.

1. Puna svota doplatka za pomoć i njegu od 1. svibnja 1992. iznosi 5.540.-
HRD.

2. Smanjena svota doplatka za pomoć i njegu od 1. svib, nja 1992. iznosi
4.17B.- HRD.

3. Slijepom korisniku obiteljske mirovine doplatak za pomoć i njegu
pripada u punoj svoti.

4. Za korisnika doplatka za pomoć i njegu iz članka 76. stavka 1. točke
3. Zakona o mirovinskom i invalidskom osiguranju. te korisnika invalidske
ili starosne mirovine, koji je pravo na taj doplatak stekao zbog sljepoće.
doplatak za pomoć i njegu od 1. svibnja 1992. iznosi 6.933.- HRD.

5. U skladu s odredbama iz točke 1. do 4. ove odluke, odredit će se,
po službenoj dužnosti, bez donošenja rješenja, pripadajuća nova svota doplatka
za pomoć i njegu svim korisnicima koji imaju pravo na taj doplatak na dan
1. svibnja 1992. ili su to pravo ostvarili nakon toga dana.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. svibnja 1992.

Klasa: 140-13/92-01/2559

Urbroj: 341-99-01/92

Zagreb, 28. srpnja 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 49/1992-1298
## Odluka o usklađivanju akontacija mirovina, doplatka za pomoć i njegu i novčanih naknada za tjelesno oštećenje od 1. svlbnja 1992.

### NN 49/1992 (4.8.1992.), Odluka o usklađivanju akontacija mirovina, doplatka za pomoć i njegu i novčanih naknada za tjelesno oštećenje od 1. svlbnja 1992.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 3c. stavak 3. Zakona o preuzimanju saveznog zakona
iz oblasti mirovinskog i invalidskog osiguranja vojnih osiguranika koji
se u Republici Hrvatskoj primjenjuje kao republički zakon ("Narodne
novine", br. 53/91, 73/91 i 18/92) i članka 6. točke 12. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", br. 58/90 i 21/82), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 28. srpnja
1992, donosi

## ODLUKU

### o usklađivanju akontacija mirovina, doplatka za pomoć i njegu i novčanih naknada za tjelesno oštećenje od 1. svlbnja 1992.

1. Akontacije mirovina i drugih novčanih primanja korisnika iz članka
3b. Zakona o preuzimanju saveznog zakona iz oblasti mirovinskog i invalidskog
osiguranja vojnih osiguranika koji se u Republici Hrvatskoj primjenjuje
kao republički zakon ("Narodne novine", br. 53/91, 73/91 i 18/92),
koji su od 1. veljače 1992. povećane za 14.58% prema Odluci o uskladivanju
akontacija mirovina, doplatka za pomoć i njegu i novčanih naknada za tjelesno
oštećenje od 1. veljače 1992. ("Narodne novine", broj 26/92),
od 1. ožujka 1992. povećane za 8,88% prema Odluci o usklađivanju akontacija
mirovina, doplatka za pomoć i njegu i novčanih naknada za tjelesno oštećenje
od 1. ožujka 1992. ("Narodne novine", broj 33/92), od 1. travnja
1992. povećane za 11,4% prema Odluci o usklađivanju akontacija mirovina,
doplatka za pomoć i njegu i novčanih naknada za tjelesno oštećenje od 1.
travnja 1982. ("Narodne novine", broj 48/92), povećavaju se od
1. svibnja 1992. za 16%.

2. Akontacija mirovine usklađena prema točki 1. ove odluke ne može iznositi
više od 32.914.- HRD, niti manje od 8.383. - HRD mjesečno.

3. Akontacija doplatka za pomoć i njegu i novčanih naknada za tjelesno
oštećenje usklađenih po ovoj odluci isplaćivat će se od 1. svibnja 1992.
najviše u svoti koja od 1. svibnja 1992. pripada korisnicima tih prava
u Republičkom fondu mirovinskog i invalidskog osiguranja radnika Hrvatske.

4. Kao osnovica za povečanje akontacije mirovine i drugih novčanih primanja
prema ovoj odluci uzima se svota koja je korisnicima pripadala na dan 1.
svibnja 1992.

5. Usklađivanje akontacija mirovina i drugih novćanih primanja prema
ovoj odluci obavit će se po službenoj dužnosti, bez donošenja rješenja.

6. Ova odluka stupa na snagu osmog dana od dana objave u "Narodnim
novinama". a primjenjuje se od 1. svibnja 1992.

Klasa: 140-13/92-01/2599

Urbroj: 341-99-01/92

Zagreb, 28. srpnja 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 49/1992-1299
## Odluka o usklađivanju mirovina od 1. svibnja 1992.

### NN 49/1992 (4.8.1992.), Odluka o usklađivanju mirovina od 1. svibnja 1992.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 30. stavak 3. Zakona o osnovnim pravima iz mirovinskog
i invalidskog osiguranja ("Narodne novine", broj 53/91) i članka
6. točke 13. Statuta Republičkog fonda mirovinskog i invalidskog osiguranja
samostalnih privrednika Hrvatske ("Narodne novine", br. 58/90
i 21/92), Upravni odbor Republičkog fonda mirovinskog i invalidskog osiguranja
samostalnih privrednika Hrvatske, na sjednici održanoj 28. srpnja 1992,
donosi

## ODLUKU

### o usklađivanju mirovina od 1. svibnja 1992.

1. Mirovine korisnika mirovine koji su pravo na mirovinu ostvarili do
31. prosinca 1991, i koje su povečane za 5.50% od 1. siječnja 1992. prema
Odluci o usklađivanju mirovina od 1. siječnja 1992. ("Narodne novine:
broj 1692), za 14,58%od 1. veljače 1992. prema Odluci o usklađivanju mirovina
od 1. veljače 1992. ("Narodne novine". broj 26/92), za 8,88%
od 1. ožujka 1992. prema Odluci o usklađivanju mirovina od 1. ožujka 1992.
("Narodne novine" broj 33/92), za 11.4% od 1. travnja 1992. prema
Odluci o usklađivanju mirovina od 1. travnja 1992. ("Narodne novine".
broj 48/92), povečavaju se od 1. svibnja 1992. za 16%.

2. Mirovine korisnika mirovine koji su pravo na mirovinu ostvarili 1.
siječnja 1992. ili poslije toga dana, i koje su povećane za 17,51% od 1.
siječnja 1992. prema Odluci o usklađivanju mirovina od 1. siječnja 1992.
("Narodne novine", broj 16/92), za 14,58% od 1. veljače 1992.
prema Odluci o usklađivanju mirovina od 1. veljače 1992. ("Narodne
novine", broj 2B/92), za 8,88% od 1. ožujka 1992. prema Odluci o usklađivanju
mirovina od 1. ožujka 1992. ("Narodne novine". broj 33/92), za
11,4% od 1. travnja 1992. prema Odluci o usklađivanju mirovina od 1. travnja
1992. ("Narodne novine", broj 48/92), povećavaju se od 1. svibnja
1992. za 16%.

3. Mirovine korisnika mirovine koji su pravo na mirovinu ostvarili 1.
svibnja 1992. ili poslije toga dana, i koje nisu povećane za 17,51%, 14,58%,
8.88% i 11,4% povećavaju se od dana ostvarivanja prava za 89,441%.

4. Kao osnovica za povečanje mirovine prema točki 1. i 2. ove odluke,
uzima se mirovina koja je korisniku pripadala na dan 1. svibnja 1992, a
kao osnovica za povečanje mirovine prema točki 3. uzima se mirovina koja
je korisniku pripadala. odnosno pripada na dan ostvarivanja prava na i
mirovinu.

5. Usklađivanje mirovina prema ovoj odluci, obavit će se po službenoj
dužnosti, bez donošenja rješenja.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. svibnja 1992.

Klasa: 142-13/92-01/2581.

Urbroj: 342-99-01/92

Zagreb, 28. srpnja 1992.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 49/1992-1300
## Odluka o graničnoj svoti najnižega mirovinskog primanja od 1. svibnja 1992.

### NN 49/1992 (4.8.1992.), Odluka o graničnoj svoti najnižega mirovinskog primanja od 1. svibnja 1992.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 92. st. 1, 2. i 3. Zakona o mirovinskom i invalidskom
osigurnaju ("Narodne novine", br. 26/83, 5/86. 42/87, 34/89,
57/89, 40/90 i 9/91), te članka 6. točke 13. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
novine", br. 58/90 i 21/92), Upravni odbor Republičkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 28. srpnja 1992. donosi

## ODLUKU

### o graničnoj svoti najnižega mirovinskog primanja od 1. svibnja 1992.

1. Kao granična svoga najnižega mirovinskog primanja, radi određivanja
zaštitnog dodatka uz mirovinu. odreduje se od 1. svibnja 1992. svoga od
5.743.- HRD.

2. Prema graničnoj svoti najnižega mirovinskog primanja iz točke 1.
ove odluke, odredit će se nova svota zaštitnog dodatka svim korisnicima
mirovina koji imaju pravo na taj dodatak, po službenoj dužnosti, bez donošenja
rješenja.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. svibnja 1992.

Klasa: 142-13/92-01/2581

Urbroj: 342-99-01/82

Zagreb. 28. srpnja 1992.

Predsjednik Upravnog odbora Republičkog, fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 49/1992-1301
## Odluka o usklađivanju doplatka za pomoć i njegu od 1. svibnja 1992.

### NN 49/1992 (4.8.1992.), Odluka o usklađivanju doplatka za pomoć i njegu od 1. svibnja 1992.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 76. stavak 4. i članka 123. Zakona o mirovinskom i
invalidskom osiguranju ("Narodne novine", br. 26/83, 5/86, 42/87,
34/89, 57/89, 40/90 i 9/91) i članka 6. točke 13. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
rlovine", br. 58/90 i 21/92), Upravni odbor Republićkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 28. srpnja 1992, donosi

## ODLUKU

### o usklađivanju doplatka za pomoć i njegu od 1. svibnja 1992.

1. Puna svota doplatka za pomoć i njegu od 1. svibnja 1992. iznosi 4.594.-
HRD.

2. Smanjena svota doplatka za pomoć i njegu od 1. svibnja 1992. iznosi
3.446.- HRD.

3. Slijepom korisniku obiteljske mirovine doplatak za pomoć i njegu
pripada u punoj svoti.

4. Za korisnika doplatka za pomoć i njegu iz članka 76. stavak 1. točka
3. Zakona o mirovinskom i invalidskom osiguranju. doplatak za pomoć i njegu
od 1. svibnja 1992. iznosi 5.743. - HRD.

5. U skladu s odredbama iz točke 1. do 4. ove odluke, odredit će se
po službenoj dužnosti, bez donošenja rješenja pripadajuća nova svota doplatka
za pomoć i njegu svim korisicima koji imaju pravo na taj doplatak na dan
1. svibnja 1992. ili su to pravo ostvarili nakon toga dana.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. svibnja 1992.

Klasa: 142-13/92-01/2561

Urbroj: 342-99-01/92

Zagreb, 28. srpnja 1992.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 49/1992-1303
## Odluka o usklađivanju novčanih naknada za tjelesno oštećenje od 1. svibnja 1992.

### NN 49/1992 (4.8.1992.), Odluka o usklađivanju novčanih naknada za tjelesno oštećenje od 1. svibnja 1992.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju olanka 123. Zakona o mirovinskom i invalidskom osiguranju
("Narodne novine", br. 26/83. 5/86, 42/87, 34/89, 57/89, 40/90
i 9/91) i članka 6. točka 13. Statuta Republičkog fonda mirovinskog i invalidskog
osiguranja samostalnih privrednika Hrvatske ("Narodne novine".
br. 58/90 i 21/92). Upravni odbor Republičkog fonda mirovinskog i invalidskog
osiguranja samostalnih privrednika Hrvatske, na sjednici održanoj 28. srpnja
1992. donosi

## ODLUKU

### o usklađivanju novčanih naknada za tjelesno oštećenje od 1. svibnja 1992.

1. Novčane naknade za tjelesno oštećenje ostvarene do 1. svibnja 1992.
koje su određene od osnovice koja iznosi 1.623.- HRD i povećane su od 1.
siječnja 1992. za 17,51% prema Odluci o osnovici za odredivanje novčanih
naknada za tjelesno oštećenje i usklađivanje novčanih naknada za tjelesno
oštećenje od 1. siječnja 1992. ("Narodne novine", broj 16/92),
od 1. veljače 1992. za 14.58% prema Odluci o usklađivanju novčanih naknada
za tjelesno oštećenje od 1. veljače 1992. ("Narodne novine".
broj 26/92), od 1. ožujka 1992. za 8,88% prema Odluci o usklađivanju novčanih
naknada za tjelesno oštećenje od 1. ožujka 1992. ("Narodne novine",
broj 33/92) od 1. travnja 1992. za 11,4% prema Odluci o usklađivanju novčanih
naknada za tjelesno oštećenje od 1. travnja 1992. ("Narodne novine",
broj 48/92), povečavaju se od 1. svibnja 1992. za 16%.

2. Novčane naknade za tjelesno oštećenje ostvarene do 1. svibnja 1992.
i poslije toga dana, a koje nisu povećane za 17,51%, 14,58%, 8,88% i 11,4%
povečavaju se od dana ostvarivanja prava za 89,41%.

3. Kao osnovica za usklađivanje novčanih naknada za tjelesno oštećenje
prema točki 1. ove odluke služi svota novčane naknade koja je korisniku
pripadala na dan 1. svibnja 1992. a kao osnovica za usklađivanje novčanih
naknada za tjelesno oštećenje prema točki 2. ove odluke služi svota novčane
naknade određena od osnovice za određivanje novčanih naknada koja je na
dan 1. siječnja 1992. iznosila 1.623. - HRD.

4. Usklađivanje novčanih naknada za tjelesno oštećenje prema točki 1.
i 2. ove odluke, obavit će se po službenoj dužnosti, bez donošenja rješenja.

5. Ova odluka stupa na snagu osmoga dana od dana objave u "Narodnim
novinama", a primjenjuje se od 1. svibnja 1992.

Klasa: 142-13/92-01/2561

Urbroj: 342-99-01/92

Zagreb, 28. srpnja 1992.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 49/1992-1304
## Odluka o utvrđivanju broja bolesničkih ležaja u stacionarnoj zdravstvenoj zaštiti za liječenje kroničnih bolesti

### NN 49/1992 (4.8.1992.), Odluka o utvrđivanju broja bolesničkih ležaja u stacionarnoj zdravstvenoj zaštiti za liječenje kroničnih bolesti

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbe članka 111. Zakona o zdravstvenoj zaštiti i zdravstvenom
osiguranju ("Narodne novine" br. 12/91 - pročišćeni tekst, 19/91,
53A/91 i 18/92) i odredbi članka 22. Statuta Republičkog fonda zdravstvenog
osiguranja i zdravstva Hrvatske ("Narodne novine" br. 48/91),
Skupština Republičkog fonda zdravstvenog osiguranja i zdravstva Hrvatske
na 7. sjednici održanoj 24. srpnja 1992. godine, donijela je

## ODLUKU

### o utvrđivanju broja bolesničkih ležaja u stacionarnoj zdravstvenoj zaštiti za liječenje kroničnih bolesti

I.

Utvrđuje se broj bolesničkih ležaja u stacionarnoj zdravstvenoj zaštiti
za liječenje kroničnih bolesti po djelatnostima na 1.000 stanovnika kako
slijedi:

1. Psihijatrija 0,70

2. Medicinska rehabilitacija i fizikalna medicina 0,88

3. Gerijatrija 0,40 Ukupno 1,88

II.

Ova odluka stupa na snagu danom objave u "Narodnim novinama".

Klasa: 0254/82-01/49

Urbroj: 338-24-92-1

Zagreb, 24. srpnja 1992.

Predsjednik Skupštine Republičkog fonda

**prim. dr. sc. Mate Ljubičič, v. r.**

Odluka, NN 49/1992-1307
## Odluka o izmjenama Odluke o obveznicama, osnovicama i visini sredstava za zdravstvenu zaštitu i drugim pravima iz zdravstvenog osiguranja

### NN 49/1992 (4.8.1992.), Odluka o izmjenama Odluke o obveznicama, osnovicama i visini sredstava za zdravstvenu zaštitu i drugim pravima iz zdravstvenog osiguranja

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 239. stavke 2. Zakona o zdravstvenoj zaštiti i zdravstvenom
osiguranju ("Narodne novine" broj 12/91 - proćišćeni tekst, 19/91
i 18/92), te članka 22. Statuta Republičkog fonda zdravstvenog osiguranja
i zdravstva Hrvatske ("Narodne novine", broj 48/90), Skupština
Republičkog fonda zdravstvenog osiguranja i zdravstva Hrvatske, na 7. sjednici
održanoj 24. srpnja 1992. godine, donijela je

## ODLUKU

### o izmjenama Odluke o obveznicama, osnovicama i visini sredstava za zdravstvenu zaštitu i drugim pravima iz zdravstvenog osiguranja

I.

U Odluci o obveznicima, osnovicama i visini sredstava za zdravstvenu
zaštitu i drugim pravima iz zdravstvenog osiguranja ("Narodne novine"
broj 32/92) u točki VII. stavci I. broj "15" zamjenjuje se brojem
"10", u stavci 2. broj "10" brojem "5".

II.

U točki XX. stavci 1. riječi: "31. srpnja 1992." zamjenjuju
se riječima: "31. prosinca 1992.".

III.

Ova odluka stupa na snagu danom objave u "Narodnim novinama".

Klasa: 025-04/92-01/48

Urbroj: 338-24-92-1

Zagreb, 24. srpnja 1992.

Predsjednik Skupštine Republičkog fonda

**prim. dr. sc. Mate Ljubičić v. r**

Odluka, NN 49/1992-1308
## Odluka o izmjeni i dopuni Odluke o obustavi investicijskih uIaganja u zdravstvenim djeIatnostima Republike Hrvatske

### NN 49/1992 (4.8.1992.), Odluka o izmjeni i dopuni Odluke o obustavi investicijskih uIaganja u zdravstvenim djeIatnostima Republike Hrvatske

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbe Članka 22. Statuta Republičkog fonda zdravstvenog
osiguranja i zdravstva Hrvatske ("Narodne novine" br. 48/90),\_
Skupština Republičkog fonda zdravstvenog osiguranja i zdravstva Hrvatske
na 7. sjednici održanoj 24. srpnja 1992. godine, donijela je

## ODLUKU

### o izmjeni i dopuni Odluke o obustavi investicijskih uIaganja u zdravstvenim djeIatnostima Republike Hrvatske

I.

U Odluci o obustavi investicijskih ulaganja u zdravstvenim djelatnostima
Republike Hrvatske (u daljnjem tekstu: Odluka o obustavi investicijskih
ulaganja) ("Narodne novine" br. 70/91) u točki II. na kraju teksta
briše se točka, upisuje zarez i dodaje tekst: "te na investicijska
ulaganja za potrebe hitnih intervencija prema posebnoj odluci ministra
zdravstva Republike Hrvatske i direktora Republičkog fonda zdravstvenog
osiguranja i zdravstva Hrvatske.

II.

U točki III. Odluke o obustavi investicijskih ulaganja, u stavci 23.
na kraju teksta briše se točka, upisuje zarez i dodaje tekst: "kao
i obračunata sredstva za amortizaciju prema minimalnim zakonskim stopama
u organizacijama zdravstva."

III.

Ova odluka stupa na snagu danom objave u "Narodnim novinama",
a primjenjuje se od 1. srpnja 1992. godine.

Klasa: 025-04/92-01/47

Urbroj: 338-24-92- I

Zagreb, 24. srpnja 1992.

predsjednik Skupštine Republičkog fonda

**prim. dr. sc. Mate Ljubičić, v. r.**

Odluka, NN 49/1992-1309
## Podaci o prosječno mjesečno isplačenoj neto plaći po radniku u privredi Republike Hrvatske za razdoblje travanj-lipanj 1992. godine i o prosječno isplačenoj neto plaći po radniku u privredi Republike

### NN 49/1992 (4.8.1992.), Podaci o prosječno mjesečno isplačenoj neto plaći po radniku u privredi Republike Hrvatske za razdoblje travanj-lipanj 1992. godine i o prosječno isplačenoj neto plaći po radniku u privredi Republike

# SLUŽBA DRUŠTVENOG KNJIGOVODSTVA HRVATSKE

Na temelju članka 11. Uredbe o plaćama ("Narodne novine",
broj 40/92) generalni direktor Službe društvenog knjigovodstva Hrvatske
objavljuje

## PODATKE

### o prosječno mjesečno isplačenoj neto plaći po radniku u privredi Republike Hrvatske za razdoblje travanj-lipanj 1992. godine i o prosječno isplačenoj neto plaći po radniku u privredi Republike Hrvatske za mjesec lipanj 1992. godine

1. Prosječno mjesečno isplaćena neto plaća po radniku u privredi Republike
Hrvatske za razdoblje travanj - lipanj 1992. godine iznosi 20.603. hrvatskih
dinara. Podatak iz stavka 1. ove točke koriste pravne osobe za primjenu
članka 9. Uredbe o plaćama.

2. Prosječno isplaćena neto plača po radniku u privredi Republike Hrvatške
za mjesec lipanj 1992. godine iznosi 23.888 hrvatskih dinara. Podatak iz
stavka 1. ove točke koriste pravne osobe iz članka 5. i 6. Uredbe o plaćama.

Klasa: 952-01/92-01/02

Urbroj: 321-02/2-92-4

Zagreb, 5. kolovoza 1992.

Generalni direktor

**mr. Bogomil Cota, v. r.**

Ostalo, NN 49/1992-1311
## Ispravak Odluke o utvrđivanju broja bolesničkih ležaja u stacionarnoj zdravstvenoj zaštiti

### NN 49/1992 (4.8.1992.), Ispravak Odluke o utvrđivanju broja bolesničkih ležaja u stacionarnoj zdravstvenoj zaštiti

# ISPRAVCI

Nakon izvršenog uspoređivanje s izvornim tekstom utvrđena je pogreška
o Odluci o utvrđivanju broja bolesničkih ležaja u stacionarnoj zdravstvenoj
zaštiti ("Narodne novine", broj 32/92) te se daje

## ISPRAVAK

### Odluke o utvrđivanju broja bolesničkih ležaja u stacionarnoj zdravstvenoj zaštiti

U točki II. u stavci 1. iza teksta: "Klinički bolnički centar Zagreb
- Zagreb", brišu se riječi:."Šalata 2". U stavci 2. iste
točke iza teksta: "Kliničkom bolničkom centru Zagreb - Zagreb",
brišu se riječi: "Šalata 2".

Klasa: 025-04/92-01/50

Urbroj: 338-24-92-1

Zagreb, 24. srpnja 1992.

Predsjednik Skupštine Republikog fonda

**prim. dr. sc. Mate Ljubičić, v. r.**

Ostalo, NN 49/1992-1312
## Ispravak Uputstva za primjenu članka 44. do 48. Zakona o prodaji stanova na kojima postoji stanarsko pravo

### NN 49/1992 (4.8.1992.), Ispravak Uputstva za primjenu članka 44. do 48. Zakona o prodaji stanova na kojima postoji stanarsko pravo

# ISPRAVCI

U "Narodnim novinama" broj 46 od 24. srpnja 1992. g. objavljeno
je Uputstvo za primjenu članka 44. do 48. Zakona o prodaji stanova na kojima
postoji stanarsko pravo, u kojem je ustanovljena pogreška pa se daje

## ISPRAVAK

### Uputstva za primjenu članka 44. do 48. Zakona o prodaji stanova na kojima postoji stanarsko pravo

U točki IV. alineji 3. umjesto broja "39" treba stajati broj
"29".

Klasa: 371-01/92-03/12

Urbroj: 531-03/4-92-2

Zagreb, 3. kolovoza 1992.

Ministar zaštite okoliša prostornog uređenja i stambeno-komunalne
djelatnosti

**prof. dr. Ivan Cifrić, v. r.**

Ministar financija

**mr. Jozo Martinović, v. r.**

Ostalo, NN 49/1992-1313
## Uredba o namjenskim sredstvima za pokriće gubitaka Hrvatske eIektroprivrede

### NN 50/1992 (11.8.1992.), Uredba o namjenskim sredstvima za pokriće gubitaka Hrvatske eIektroprivrede

# VLADA REPUBLIUKE HRVATSKE

Na temelju članka 2. stavak 1. Zakona o određivanju kada prestaju vrijediti
uredbe Vlade Republike Hrvatske donesene na temelju zakonske ovlasti i
ovlaštenju Vlade da uredbama uređuje pojedina pitanja iz djelokruga Sabora
Republike Hrvatske ("Narodne novine". br. 39/92). Vlada Republike
Hrvatske, na sjednici održanoj 10. kolovoza 1992. godine, donijela je

## UREDBU

### o namjenskim sredstvima za pokriće gubitaka Hrvatske eIektroprivrede

Članak 1.

Radi sanacije poslovanja Hrvatske elektroprivrede naplatom iznosa od
0,5 hrvatskih dinara po kilovatsatu utrošene električne energije prikupljaju
se namjenska sredstva za pokriće gubitka u ukupnom iznosu do 24200 mln
hrvatskih dinara.

Članak 2.

Namjenski iznos iz članka 1. naplaćuje se s računom za utrošenu električnu
energiju.

Članak 3.

Prikupljena novčana sredstva iz članka 1. evidentiraju se na posebnom
podračunu Hrvatske elektroprivrede, ne uključuju se u prihod od prodaje
električne energije i ne podliježu plaćanju poreza na promet niti drugih
poreza i doprinosa.

Članak 4.

Ova uredba stupa na snagu danom objave u "Narodnim novinama".

Klasa: 310-02/92-01/01

Urbroj: 5030105-92-18

Zagreb, 10. kolovoza 1992.

Predsjednik

**dr. Franjo Gregurić, v. r.**

Uredba, NN 50/1992-1315
## Uredba o prestanku važenja Uredbe o kontroli cijena pšenićnog brašna i kruha

### NN 50/1992 (11.8.1992.), Uredba o prestanku važenja Uredbe o kontroli cijena pšenićnog brašna i kruha

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", br. 39/92), Vlada Republike Hrvatske,
na sjednici održanoj 10. kolovoza 1992. godine, donijela je

## UREDBU

### o prestanku važenja Uredbe o kontroli cijena pšenićnog brašna i kruha

Članak 1.

Uredba o kontroli cijena pšeničnog brašna i kruha ("Narodne novine".
br. 44/92) prestaje važiti.

Članak 2.

Ova uredba stupa na snagu danom objave u "Narodnim novinama".

Klasa: 307-04/92-01/12

Urbroj: 5030105-92-1

Zagreb, 10. kolovoza 1992.

Predsjednik

**dr. Franjo Gregurić, v. r.**

Uredba, NN 50/1992-1316
## Odluka o suglasnosti na povećanje prodajnih cijena osnovnih naftnih derivata

### NN 50/1992 (11.8.1992.), Odluka o suglasnosti na povećanje prodajnih cijena osnovnih naftnih derivata

# VLADA REPUBLIKE HRVATSKE

Na temelju članka 2. stavak 2. Zakona o preuzimanju zakona iz područja
trgovine, tržišta i cijena koji se u Republici Hrvatskoj primjenjuju hao
republički zakoni i članka 3. Zakona o sustavu kontrole cijena ("Narodne
novine", broj 53/91, 73/91 i 29/92), Vlada Republike Hrvatske na sjednici
održanoj 10. kolovoza 1992. godine, donijela je

## ODLUKU

### o suglasnosti na povećanje prodajnih cijena osnovnih naftnih derivata

I.

Vlada Republike Hrvatske suglasna je s prosječnim povećanjem cijena
osnovnih naftnih derivata (ulja za loženje lako i specijalno; srednja i
teška lož ula, primarni benzin. mlazno gorivo, tekući naftni plin, bitumen
i bazno ulje) za 37%, s primjenom od 1. rujna 1992. godine.

II.

Generalni direktor INE uskladit će Odluku o novim prodajnim cijenama
naftnih derivata koje podliježu suglasnosti Vlade Republike Hrvatske od
31. srpnja 1992. godine s odredbama točke I. ove odluke i dostaviti je
Ministarstvu trgovine.

III.

Ova odluka stupa na snagu danom objave u "Narodnim novinama".

Klasa: 310-05/92-01/04

Urbroj: 5030105-92-10

Zagreb, 10. kolovoza 1992.

Predsjednik

**dr. Franjo Gregurić, v. r.**

Odluka, NN 50/1992-1317
## Odluka o suglasnosti za povećanje cijene električne energije

### NN 50/1992 (11.8.1992.), Odluka o suglasnosti za povećanje cijene električne energije

# VLADA REPUBLIKE HRVATSKE

Na temelju članka 2. stavak 2. Zakona o preuzimanju zakona iz područja
trgovine, tržišta i cijena koji se u Republici Hrvatskoj primjenjuju kao
republički zakoni i članka 3. Zakona o sustavu kontrole cijena ("Narodne
novine". broj 53/91, 73/91 i 29/92), Vlada Republike Hrvatske, na
sjednici održanoj 10. kolovoza 1992. godine, donijela je

## ODLUKU

### o suglasnosti za povećanje cijene električne energije

I.

Vlada Republike Hrvatske suglasna je s povećanjem cijene električne
energije i to: - za kategoriju potrošnje kućanstva i javna rasvjeta za
40%, - za ostale kategorije potrošnje za 80%. s primjenom od 15. kolovoza
1992. godine.

II.

Tarifni stavovi za prodaju električne energije utvrđeni na temelju povećanja
iz točke I. sastavni su dio ove odluke.

III.

Ova odluka stupa na snagu danom objave u "Narodnim novinama".

Klasa: 310-02/92-01/03

Urbroj: 5030105-92-17

Zagreb. 10. kolovoza 1992.

Predsjednik

**dr. Franjo Gregurić, v. r**

Odluka, NN 50/1992-1318
## Odluka o suglasnosti na povećanje cijena prijevoza putnika i stvari u unutarnjem željezničkom prometu

### NN 50/1992 (11.8.1992.), Odluka o suglasnosti na povećanje cijena prijevoza putnika i stvari u unutarnjem željezničkom prometu

# VLADA REPUBLIKE HRVATSKE

Na temelju članka 2. stavak 2. Zakona o preuzimanju zakona iz područja
trgovine. tržišta i cijena koji se u Republici Hrvatskoj primjenjuju kao
republički zakoni i članka 3. Zakona o sustavu kontrole cijena ("Narodne
novine", broj 53/91, 73/91 i 29/92). Vlada Republike Hrvatske, na
sjednici održanoj 10. kolovoza 1992. godine, donijela je

## ODLUKU

### o suglasnosti na povećanje cijena prijevoza putnika i stvari u unutarnjem željezničkom prometu

I.

Vlada Republike Hrvatske suglasna je s povećanjem cijena usluga u unutarnjem
željezničkom prometu i to:

- usluge prijevoza putnika za 111% i

- usluge prijevoza stvari za 75%, u odnosu na postojeće tarife, s primjenom
od 15. kolovoza 1982. godine.

II.

Ova odluka stupa na snagu danom objave u "Narodnim novinama".

Klasa: 341-01/92-01/04

Urbroj: 5030105-92-8

Zagreb, 10. kolovoza 1992.

Predsjednik

**dr. Franjo Gregurić, v. r.**

Odluka, NN 50/1992-1319
## Odluka o suglasnosti na iznos radijske i televizijske pretplate

### NN 50/1992 (11.8.1992.), Odluka o suglasnosti na iznos radijske i televizijske pretplate

# VLADA REPUBLIKE HRVATSKE

Na temelju članka 23a stavak 1. točka 5. Zakona o Hrvatskoj radio-televiziji
("Narodne novine", broj 28/90 i 35/91), Vlada Republike Hrvatske,
na sjednici održanoj 10. kolovoza 1992. godine, donijela je

## ODLUKU

### o suglasnosti na iznos radijske i televizijske pretplate

I.

Vlada Republike Hrvatske suglasna je s visinom radijske i televizijske
pretplate utvrđene odlukom Upravnog odbora Javnog poduzeća Hrvatske radio-televizije
od 30. srpnja 1992. godine.

II.

Mjesećna pretplata za korištenje jednog TV prijemnika kod gradana (vezana
pretplata) iznosi 800 hrvatskih dinara.

III.

Ova odluka stupa na snagu 1. rujna 1992. godine.

Klasa: 612-12/92-01/03

Urbroj: 5030105-92-8

Zagreb. 10. kolovoza 1992.

Predsjednik

**dr. Franjo Gregurić, v. r**

Odluka, NN 50/1992-1320
## Odluka o dopunama Odluke o obvezi stavljanja u promet određenih količina brašna i kruha tipa 850

### NN 50/1992 (11.8.1992.), Odluka o dopunama Odluke o obvezi stavljanja u promet određenih količina brašna i kruha tipa 850

# VLADA REPUBLIKE HRVATSKE

Na temelju članka 1. stavka 1. točke 2. i članka 4. Zakona o preuzimanju
saveznih zakona iz područja trgovine, tržišta i cijena koji se u Republici
Hrvatskoj primjenjuju kao republički zakoni ("Narodne novine",
br. 53/91, 73/91 i 29/92), i članka 2. Zakona o mjerama ograničenja tržišta
i slobodnog prometa robe i usluga od interesa za cijelu zemlju ("Službeni
list", br. 28/75, 54/86 i 73/90), Vlada Republike Hrvatske, na sjednici
održanoj 10. kolovoza 1992. godine, donijela je

## ODLUKU

### o dopunama Odluke o obvezi stavljanja u promet određenih količina brašna i kruha tipa 850

I.

U Odluci o obvezi stavljanja u promet odredenih količina brašna i kruha
tipa 850 ("Narodne novine", br. 37/92) u točki IV. dodaje se
novi stavak koji glasi: "Cijena brašna formirana na način iz stavka
1. ove točke može se od 12. kolovoza 1992. godine povećati za najviše 25
hrvatskih dinara, bez troškova ambalaže."

II.

U točki V. Odluke iza stavka 1. dodaje se novi stavak koji glasi: "Cijene
kruha formirane na način iz stavka 1. ove točke mogu se od 12. kolovoza
1992. godine povećati za najviše 30 hrvatskih dinara". Stavak 2. ove
točke postaje stavak 3.

III.

Ova odluka stupa na snagu danom objave u "Narodnim novinama",

Klasa: 307-04/92-01/08

Urbroj: 5030105-92-3

Zagreb. 10. kolovoza 1992.

Predsjednik

**dr. Franjo Gregurić v. r.**

Odluka, NN 50/1992-1321
## Pravilnik o početku i završetku nastave i trajanju odmora učenika srednjih akola u 1992/93. školskoj godini

### NN 50/1992 (11.8.1992.), Pravilnik o početku i završetku nastave i trajanju odmora učenika srednjih akola u 1992/93. školskoj godini

# MINISTARSTVO PROSVJETE, KULTURE I ŠPORTA

Na temelju članka 20. stavak 3. Zakona o srednjem školstvu ("Narodne
novine", broj 19/92) ministar prosvjete, kulture i športa donosi

## PRAVILNIK

### o početku i završetku nastave i trajanju odmora učenika srednjih akola u 1992/93. školskoj godini

Članak 1.

Ovim se pravilnikom utvrđuje početak i završetak školske godine, nastave,
obrazovnih razdoblja i odmora učenika u srednjim školama u 1992/93. školskoj
godini.

Članak 2.

Školska godina poćinje 1. rujna 1992. a završava 31. kolovoza 1993.
godine.

Članak 3.

Nastava u srednjim školama u 1992/93. školskoj godini poćinje 14. rujna
1992. godine i završava 20. lipnja 1993. godine. Nastava se organizira
u tri obrazovna razdoblja i to:

- prvo obrazovno razdoblje traje od 14. rujna do 23. prosinca 1992.
godine;

- drugo obrazovno razdoblje traje od 11. siječnja do 2. travnja 1993.
godine;

- treće obrazovno razdoblje traje od 13. travnja do 19. lipnja 1993.
godine, a za završene razrede do 28. svibnja 1993. godine.

Organ uprave nadležan za poslove školstva općine odnosno grada Zagreba
može svojom odlukom utvrditi trajanje obrazovnih razdoblja izvan rokova
utvrđenih u stavku 2. ovoga članka uslijed otežanih uvjeta rada i drugih
opravdanih razloga uz prethodnu suglasnost ministra prosvjete, kulture
i športa.

Članak 4.

Planiranje nastave za razrede koji ne završavaju obrazovni program obavlja
se na osnovi 35 nastavnih tjedana, a za završne razrede na temelju 32 nastavna
tjedna. Nastava se organizira u petodnevnom ili šestodnevnom radnom tjednu
što se utvrđuje godišnjim planom i programom škole, a u posebnim i spornim
slučajevima odluku donosi organ uprave nadležan za poslove školstva općine
odnosno grada Zagreba uz prethodnu suglasnost ministra prosvjete, kulture
i športa.

Članak 5.

Učenički odmori planiraju se u školskoj godini i traju najmanje 45 radnih
dana u skladu sa Zakonom i godišnjim planom i programom rada škole.

Članak 6.

Učenički domovi dužni su svoj godišnji plan i program rada uskladiti
s odredbama ovoga pravilnika i potrebama učenika.

Članak 7.

Ovaj pravilnik stupa na snagu osmoga dana od dana objave u "Narodnim
novinama".

Klasa: 602-03/92-01-737

Urbroj: 532-022/2-92-01

Zagreb, 1. srpnja 1992.

Ministar

**mr. Vesna Girardi-Jurkić, v. r**

Pravilnik, NN 50/1992-1323
## Pravilnik o načinu i postupku utvrđivanja uvjeta za početak rada srednje škole

### NN 50/1992 (11.8.1992.), Pravilnik o načinu i postupku utvrđivanja uvjeta za početak rada srednje škole

# MINISTARSTVO PROSVJETE, KULTURE I ŠPORTA

Na temelju članka 33. stavka 3. Zakona o srednjem školstvu ("Narodne
novine", broj 19/92) ministar prosvjete, kulture i športa donio je

## PRAVILNIK

### o načinu i postupku utvrđivanja uvjeta za početak rada srednje škole

Članak 1.

Ovim pravilnikom propisuje se način i postupak utvrđivanja uvjeta za
početak rada srednje škole. Prema odredbama ovoga pravilnika dužne su postupati
gimnazije, strukovne i umjetničke srednje škole, učenički domovi i druge
pravne osobe kada podnose zahtjev za utvrđivanje uvjeta za početak rada
ili izvođenja nastavnog plana i programa srednjeg školstva, te organ uprave
kada neposredno primjenjujući propise rješava o takvom zahtjevu.

Članak 2.

Postupak utvrđivanja uvjeta za početak rada srednje škole vodi se prema
odredbama Zakona o općem upravnom postupku ("Narodne novine",
broj 53/91).

Članak 3.

Zahtjev za utvrđivanje uvjeta za početak rada podnosi se ministru prosvjete,
kulture i športa (u daljnjem tekstu: ministar prosvjete), najkasnije mjesec
dana prije početka školske godine. Uz zahtjev se obavezno prilažu:

1. akt o osnivanju,

2. Statut,

3. godišnji plan i program rada;

4. podaci o prostoru i opremi.

Podaci iz stavka 2. toćka 4. i 5. ovoga članka podnose se na obrascima
koje utvrđuje Ministarstvo prosvjete, kulture i športa.

Članak 4.

Postupak utvrđivanja uvjeta za početak rada srednje škole vodi stručna
komisija od najmanje 3 člana koju imenuje ministar prosvjete. Komisija
iz stavka 1. ovoga članka utvrđuje činjenice od važnosti za donošenje zakonitog
rješenja na podlozi podataka iz članka 3. stavka 2. ovoga pravilnika ili
u posebnom ispitnom postupku, te o tome podnosi izvještaj i nacrt rješenja
ministru prosvjete.

Članak 5.

Ministar prosvjete dužan je donijeti rješenje najkasnije u roku dva
mjeseca od dana predaje urednog zahtjeva.

Članak 6.

Na dan stupanja na snagu ovoga pravilnika prestaje važiti Pravilnik
o načinu i postupku utvrđivanja uvjeta za poćetak rada organizacija nsmjerenog
obrazovanja ("Narodne novine", broj 30/87) u dijelu koji se odnosi
na srednjoškolske ustanove.

Članak 7.

Ovaj pravilnik stupa na snagu osmoga dana od dana objave u "Narodnim
novinama".

Klasa: 802-03/92-01-733

Urbroj: 532-02-8/2-92-02

Zagreb, 3. kolovoza 1992.

Ministar

**mr. Vesna Girardi-Jurkić, v. r.**

Pravilnik, NN 50/1992-1324